**Formálna úprava práce**

1. Práca sa vypracúva spravidla v štátnom (slovenskom) jazyku, v prvej osobe množného čísla v minulom čase.
2. Práca musí byť napísaná podľa platných pravidiel slovenského jazyka.
3. Práca má štandardnú úpravu a musí rešpektovať formálne a citačné kritériá i zásady odkazovania na literatúru.

Citačné kritériá:

* pri parafrázovaní podľa prvého údaja (mena) a dátumu: napríklad (Vörösová, 2008);
* pri priamej citácii podľa prvého údaja (mena) a dátumu sa uvedú aj čísla citovaných strán napríklad (Vörösová, 2008, s. 8);
* ak majú dva alebo niekoľko dokumentov ten istý prvý údaj (meno) a rovnaký rok, odlíšia sa malými písmenami (a, b, c, atď.) za rokom vo vnútri zátvoriek napríklad (Vörösová, 2008a). Rovnaké označenie sa urobí aj v zozname použitej literatúry.
* Príklady uvedenia citovania do zoznamu použitej literatúry je v dokumente 1/2024 Doplnok č. 2 k Smernici č. 13/2020 o záverečných, rigoróznych a habilitačných prácach [Príloha D: Príklady popisu dokumentov podľa metódy citovania prvého údaja a dátumu](https://www.ukf.sk/images/univerzita/Uradna_tabula/Vn%C3%BAtorn%C3%A9_predpisy_2024/24_1_20_13_S_zaverecne-prace_doplnok2_prilohaD_priklady-popisu-dokumentov_citovnia.docx)

1. Odporúčaný rozsah bakalárskej práce je 30 až 40 strán.
2. Pri písaní textu sú odporúčané nasledovné kritériá:

* textový editor MS WORD,
* typ písma Times New Roman, veľkosť 12,
* orientácia na výšku, formát A4;
* okraje 2,5 cm a 2,5 cm; na väzbu vľavo 1 cm,
* 1,5 riadkovanie,
* zarovnať na pravý a ľavý okraj,
* odseky v texte cez Odsek – Riadkovanie – Za – 6 bodov/pt,
* nadpisy hlavných kapitol písať veľkým písmom veľkosť 12, tučné (bold) a uvádzať hlavnú kapitolu vždy na novej strane,
* nadpisy podkapitol písať malým písmom veľkosť 12, tučné,
* písmo – kurzíva používať len na priame citácie v texte,
* označenie a názov grafu a obrázku uvádzať pod grafom alebo obrázkom,
* označenie a názov tabuľky uvádzať nad tabuľkou,
* číslo strany sa začína uvádzať na spodnom okraji od prvej strany „Úvodu“ až po poslednú stranu „Zoznamu použitej literatúry“. Strany sa ale počítajú od prvej strany práce, od listu po pevnej väzbe, napríklad: v manuáli je na prvej strane „Úvodu“ uvedené číslo 9.

6. Bakalárske práce v tlačenej podobe (v pevnej väzbe) sa odovzdávajú v dvoch vyhotoveniach (jedna z nich sa Vám vráti po obhajobe).

7. Práca sa pripravuje aj v elektronickej verzii vo formáte PDF pre odovzdanie Univerzitnej knižnici a Centrálnemu registru záverečných prác prostredníctvom informačného systému. Tlačená podoba práce a PDF formát musia byť identické! Súčasťou elektronickej verzie bakalárskej práce je aj zadanie, ktoré môže byť vložené ako sken originálneho zadania.

Viac informácií:

www.ukf.sk

[13/2020 Smernica o záverečných, rigoróznych a habilitačných prácach](https://www.ukf.sk/images/univerzita/Uradna_tabula/Vn%C3%BAtorn%C3%A9_predpisy_2020/20_13_S_zaverecne-prace_uplne-znenie_240110.docx) v úplnom znení v zmysle doplnkov [16/2022 Doplnku č. 1](https://www.ukf.sk/intranet/vnutorne-predpisy/113-vnutorne-predpisy-2022/5360-16-2022-doplnok-c-1-k-smernici-c-13-2020-o-zaverecnych-rigoroznych-a-habilitacnych-pracach) a [1/2024 Doplnku č. 2](https://www.ukf.sk/intranet/vnutorne-predpisy/120-vnutorne-predpisy-2024/6199-1-2024-doplnok-c-2-k-smernici-c-13-2020-o-zaverecnych-rigoroznych-a-habilitacnych-pracach-2)